EISTEDDFOD d’JÈRRI - SECTION du JÈRRIAIS

JANUARY 2027

VENUE	
SALLE PÂROUAÎSSIALE dé ST. OUËN / ST. OUEN'S PARISH HALL

DATES	
JUNIOR SECTION – THURSDAY 28th & FRIDAY 29th JANUARY 2027 (all day)
ADULT & ADULT STUDENT ENTRIES – SATURDAY 30th JANUARY 2027 (afternoon only)

HON. SECRETARY		
Colin Ireson, La Caramiéthe, Langley Avenue, St. Saviour. JE2 7NR. Tel. 726871 
Email: inkyireson@gmail.com  

CONDITIONS OF ENTRY
1. Competitions are open to all amateurs and native speakers
2. There are no residential restrictions
3. Age is reckoned on 31st August in the year prior to the competition.

ENTRY FEES
Adults/Adult Students:  £2.00
Juniors:  £1.00*
Choral speaking / Groups / Family:  £2.00 per class/group
Plays:  £5.00
*Juniors are defined as those under 18 years old.

ENTERING THIS YEAR
· Entry Forms for juniors will be given to students by their Jèrriais teachers.
· Entry forms for adults are available online. Please download from www.jerseyeisteddfod.org.je 
· Junior entries are to be submitted to Jèrriais teachers or the school office.
· Adult entries may either be submitted to the Hon. Secretary at the above address or to L'Office du Jèrriais, Dept. for Children, Young People, Education and Skills, Highlands, St. Saviour, JE4 8QJ
· Final entries for the Junior Section, along with any self-chosen texts, MUST be submitted by Friday 11th December 2026. 
· Final entries for the Adult and Adult Student Sections, along with any self-chosen texts, MUST be submitted by Friday 11th December 2026. 


RETURN OF TROPHIES
Trophies must be returned by Friday 11th December 2026 either to Jèrriais teachers or by separate arrangement with the Honorary Secretary.  

OWN CHOICE TEXTS
Copies of own choice texts/poems MUST be submitted to the Hon. Secretary any time before, but no later than, Friday 11th December 2026.
Own choice texts/poems must not exceed 4 minutes in duration.









EISTEDDFOD RULES: UPDATED JUNE 2021 
 
All Competitors are asked to ensure that they have read and understood the Rules as shown on the official website: www.jerseyeisteddfod.org.je 


IN THE EVENT OF ABSENTEEISM FROM A CLASS IN THIS SECTION, PLEASE CONTACT:

Colin Ireson – email: inkyireson@gmail.com  or tel. 726871
Ben Spink – email: b.spink@jeron.je 



Teachers' participation in classes – Section du Jèrriais only:

Teachers of Jèrriais may direct a Junior or Student Choral Speaking class, but may not be part of its actual performance. 

Participation in different classes – Section du Jèrriais only:

Junior Section participants may take part in numerous classes, as individuals, as well as part of a pair and small group. If a Junior participant takes place in more than one class, they must ensure they choose a different piece to perform in each separate class.

Junior Section participants may additionally take part in Adult Class 678 and Family Section Class 660. 

In the same year, Adults may only take part in either the Adult Student Section or the Adult Section, but not both. 

Adult students may also take part in Adult Section Class 678 and Family Section Class 660. 



SECTION du JÈRRIAIS - SYLLABUS 2027

SECTION ÈS MOUSSES / JUNIOR SECTION

CLÂSSE 600	LA COUPE B. LÉ HÉRISSIER
ÊCOLE PRÎNMAITHE – C’MENCHANTS – LECTUTHE PRÉPATHÉE
PRIMARY SCHOOL – BEGINNERS – SET PREPARED READING
		“Êfant gâté”	 	traduit par JT (Joan Tapley) ou
		“Ma Tante Soukie”	traduit par JT

CLÂSSE 601	LA BOLLE LÉ MAISTRE 
ÊCOLE PRÎNMAITHE – ÎNTERMÉDIÉTHES – LECTUTHE PRÉPATHÉE
PRIMARY SCHOOL – INTERMEDIATE – SET PREPARED READING
		“Un Êléphant” 		par GJ (Geraint Jennings) ou
		“Lé Sommé ”		par JT
		
CLÂSSE 602	LA COUPE DÉ L’ASSEMBLIÉE D’JÈRRIAIS 
ÊCOLE PRÎNMAITHE – AVANCHIS – LECTUTHE PRÉPATHÉE
PRIMARY SCHOOL – ADVANCED – SET PREPARED READING
		“Touchetout”		par FMH (Florence M Hacquoil) ou
		“Comment qu’tu’es?”	par Merry Bond
		
CLÂSSE 603	LA COUPE E.J. LUCE
ÊCOLE S’GONDAITHE – C’MENCHANTS – LECTUTHE PRÉPATHÉE
SECONDARY SCHOOL – BEGINNERS – SET PREPARED READING
		“Lé Grand Jour” 		par AP (Amelia Perchard) ou
		“En m’en allant à St Martîn”	par Anon 

CLÂSSE 604	LA COUPE BRIAN VIBERT 
ÊCOLE S’GONDAITHE – ÎNTERMÉDIÉTHES - LECTUTHE PRÉPATHÉE
SECONDARY SCHOOL – INTERMEDIATE – SET PREPARED READING
		“Comme un Bouais” 	par Ben Spink ou 
“La Blianche Femme” 	par GJ 
		
CLÂSSE 605	LA COUPE DÉ L’OFFICE DU JÈRRIAIS 
ÊCOLE S’GONDAITHE – AVANCHIS – LECTUTHE PRÉPATHÉE
SECONDARY SCHOOL – ADVANCED – SET PREPARED READING
		“Si j’tais riche” 		par FMH ou
“Les mais du Coucou”		par JT (Joan Tapley) 

CLÂSSE 606	LA COUPE DÉ L’OFFICE DU JÈRRIAIS 
LECTUTHE PRÉPATHÉE – GARÇONS ET FIL’YES ENTRE 15 ET 18 ANS
SET PREPARED READING – BOYS & GIRLS AGED 15 TO 18 YEARS
		“Lé Cahouain"			par FMH ou
		“Lé Corbîn et lé R’nard” 	par Jean de la Fontaine
				
CLÂSSE 607 	ÊCOLE PRÎNMAITHE – LECTUTHE PRÉPATHÉE DÉ SAN CHOUAIX
PRIMARY SCHOOL – PREPARED READING OF OWN CHOICE
(Maximum 4 minutes)
	
CLÂSSE 608 	ÊCOLE S’GONDAITHE – LECTUTHE PRÉPATHÉE DÉ SAN CHOUAIX
SECONDARY SCHOOL – PREPARED READING OF OWN CHOICE
(Maximum 4 minutes)

CLÂSSE 609	LECTUTHE À LIVRE OUVÈRT – GARÇONS ET FIL'YES
READING AT SIGHT – BOYS & GIRLS (Under 18 years, maximum 2 minutes)

CLÂSSE 610	LA COUPE ‘DOUARD ET FRANÇOUAIS 
ÊCOLE PRÎNMAITHE – C’MENCHANTS – LECTUTHE PRÉPATHÉE – LES PATHES
PRIMARY SCHOOL – BEGINNERS – SET PREPARED READING – PAIRS
		“Hein diddle don”	par JT ou
		“Hiccoret Diccoret”	par JT

CLÂSSE 611	LA COUPE DÉ L’OFFICE DU JÈRRIAIS 
ÊCOLE PRÎNMAITHE – ÎNTERMÉDIÈTHES – LECTUTHE PRÉPATHÉE – LES PATHES
PRIMARY SCHOOL – INTERMEDIATE – SET PREPARED READING – PAIRS
		“À la Grève”				par Anon ou
		“J’ai eune brébis dans ma pouchette” par GJ (Geraint Jennings)

CLÂSSE 612	LA COUPE DÉ L’OFFICE DU JÈRRIAIS 
ÊCOLE PRÎNMAITHE – AVANCHIS – LECTUTHE PRÉPATHÉE – LES PATHES
PRIMARY SCHOOL – ADVANCED – SET PREPARED READING – PAIRS
		“Ma Priéthe”			par FMH ou
		“Lé Temps en Jèrri”		par Charlie Le Maistre

CLÂSSE 616	LA COUPE DES ENFUNTCHIS
ÊCOLE PRÎNMAITHE - LECTUTHE PRÉPATHÉE – ÈRCITÂTION EN TCHOEU
PRIMARY SCHOOL - SET PREPARED READING – CHORAL SPEAKING (minimum 5)
		“I tchait d’la plyie” 		par Ben Spink ou
“Breune Jaune, Breune Jaune”	par GJ 

CLÂSSE 617	ÊCOLE PRÎNMAITHE - CONVERSÂTION EN GROUPE - JEU D’RÔLE SANS SCRITS
		PRIMARY SCHOOL – GROUP CONVERSATION - ROLE-PLAY WITHOUT SCRIPT
		(2-4 persons, maximum 2 mins)

CLÂSSE 618 	LÉ PRIX JOAN TAPLEY
	PRÉSENTÂTION DRAMATIQUE, AVEC/SANS SCRITS
	DRAMATIC PRESENTATION, WITH/WITHOUT SCRIPTS
	(Maximum 5 mins)
	“J’allons à la Chasse à l’Ourse” par Michael Rosen, traduit par Ben Spink

CLÂSSE 619	LA COUPE HOSTINGUE-VILTON 
CHANT’TIE EN TCHOEU 
	CHORAL SINGING OF 
(Minimum 3 persons)
		“Lé Temps en Jèrri”	par Charlie Le Maistre
		
CLÂSSE 620 	ÊCOLE PRÎNMAITHE - ÈRCITÂTION DÉ SAN CHOUAIX – SANS SCRIT
PRIMARY SCHOOL - RECITATION OF OWN CHOICE – WITHOUT SCRIPT
(Maximum 4 minutes)
	
CLÂSSE 621 	ÊCOLE S’GONDAITHE - ÈRCITÂTION DÉ SAN CHOUAIX – SANS SCRIT
SECONDARY SCHOOL - RECITATION OF OWN CHOICE – WITHOUT SCRIPT
(Maximum 4 minutes)


SECTION D’LA FANMIL’YE / FAMILY SECTION


CLÂSSE 625 	FANMIL’YE / GROUPE – LECTUTHE PRÉPATHÉE D’LUS CHOUAIX
FAMILY / GROUP – PREPARED READING OF OWN CHOICE
(Open to all ages, min. 2 persons, max. 4 mins)

SECTION ÈS ÊTUDGIANTS ADULTES / ADULT STUDENT SECTION

CLÂSSE 630	LECTUTHE PRÉPATHÉE – LES C’MENCHANTS
SET PREPARED READING – BEGINNER LEVEL STUDENTS
		“M’n Embarras”	 	par FMH ou
		“Les Pînchons”			par FMH
		
CLÂSSE 631	LECTUTHE PRÉPATHÉE - L’S ÎNTERMÉDIÉTHES
SET PREPARED READING – INTERMEDIATE LEVEL STUDENTS
		“L’Èrnouvé”			par AALG (Augustus Asplet Le Gros) ou
		“L’Alphabet en Jèrriais”	par FLM (Frank Le Maistre)
		
CLÂSSE 632	LECTUTHE PRÉPATHÉE – L’S AVANCHIS
SET PREPARED READING – ADVANCED LEVEL STUDENTS
		“La Bieauté d’la Natuthe”	par FLM ou
		“La Gâzette” 			par Elie 

CLÂSSE 633	ÈRCITÂTION DÉ SAN CHOUAIX - SANS SCRITS OU COSTEUNMES
RECITATION OF OWN CHOICE - NO SCRIPTS OR COSTUMES

CLÂSSE 634	LÉ PRIX EN MÉMOUAITHE DÉ LA D'MOUAÎSELLE LUCILLE PICOT,
		PRÉSENTÉ PAR L'ASSEMBLIÉE D'JÈRRIAIS
THE MISS LUCILLE PICOT PRIZE, PRESENTED BY L'ASSEMBLIÉE D'JÈRRIAIS LECTUTHE PRÉPATHÉE DÉ SAN CHOUAIX
		PREPARED READING OF OWN CHOICE

CLÂSSE 635	LECTUTHE À LIVRE OUVÈRT
		READING AT SIGHT

CLÂSSE 636	LECTUTHE PRÉPATHÉE DÉ LUS CHOUAIX
PREPARED READING OF OWN CHOICE

CLÂSSE 637	LECTUTHE PRÉPATHÉE DÉ LUS CHOUAIX – LES PATHES
RECITATION OF OWN CHOICE – PAIRS

CLÂSSE 638	LECTUTHE PRÉPATHÉE EN TCHOEU DÉ LUS CHOUAIX
CHORAL SPEAKING OF OWN CHOICE
(Minimum 3 persons, maximum 4 mins)

CLÂSSE 639	PIÈCHE DÉ THIÂTRE
		SHORT PLAY
		(Open to all ages, maximum 15 mins)

CLÂSSE 640	DUOLOGUE PRÉPATHÉE DÉ LUS CHOUAIX - SCRITS PÈRMÎNS
		PREPARED DUOLOGUE OF OWN CHOICE - SCRIPTS PERMITTED
(Max. 5 mins)

CLÂSSE 641	LECTUTHE PRÉPATHÉE DÉ SAN CHOUAIX – NON-COMPÉTITIVE
		PREPARED READING OF OWN CHOICE – NON-COMPETITIVE








SECTION ÈS ADULTES / ADULT SECTION

CLÂSSE 670	LA COUPE C.W. BINET
		ÈRCITÂTION PRÉPATHÉE, SANS SCRIT
		SET PIECE RECITATION, WITHOUT SCRIPT
		“En memouaithe d’mes pétits jours” 	par FLM (Frank Le Maistre) ou
“La Léçon” 				par ALP (Amelia Perchard)

CLÂSSE 671	ÈRCITÂTION DÉ SAN CHOUAIX, SANS SCRIT
		RECITATION OF OWN CHOICE, WITHOUT SCRIPT
		(Max. 4 mins)
		
CLÂSSE 672	LÉ PRIX EN MÉMOUAITHE DÉ LA D'MOUAÎSELLE LUCILLE PICOT,
		PRÉSENTÉ PAR L'ASSEMBLIÉE D'JÈRRIAIS.
		THE MISS LUCILLE PICOT PRIZE, PRESENTED BY L'ASSEMBLIÉE D'JÈRRIAIS. 
		LECTUTHE À LIVRE OUVÈRT 
		READING AT SIGHT

CLÂSSE 673	DUOLOGUE DÉ LUS CHOUAIX 
DUOLOGUE OF OWN CHOICE
(Max. 10 mins)

CLÂSSE 674 	DUOLOGUE ÎMPROMPTU
		IMPROMPTU DUOLOGUE
(1 min. à r'garder/chouaisi un sujet et 3 mins. pouor lé distchuter)

CLÂSSE 675 	DISCOURS ÎMPROMPTU – SOLO
		IMPROMPTU SPEECH – SOLO
(1 min. à r'garder/chouaisi un sujet et pis 3 mins. pouor lé distchuter)

CLÂSSE 676	LA COUPE F.V. LÉ FEUVRE
		LECTUTHE PRÉPATHÉE DÉ SAN CHOUAIX 
		PREPARED READING OF OWN CHOICE
(Max. 4 mins)

CLÂSSE 677	CHANSONS – NON-COMPÉTITIVE
		SONGS – NON-COMPETITIVE

CLÂSSE 678	LÉ PRIX DU DON BALLEINE – CLOBES ET SOCIÊTÉS
		PIÈCHE DÉ THIÂTRE 
		SHORT PLAY
(Open to all ages, max. 20 mins)

CLÂSSE 679	ADULTES C'MENCHANTS – LECTUTHE PRÉPATHÉE DÉ SAN CHOUAIX
ADULT BEGINNERS – PREPARED READING OF OWN CHOICE
		(Max. 4 mins)

CLÂSSE 680	ÈRCITÂTION EN TCHOEU DÉ LUS CHOUAIX
CHORAL SPEAKING OF OWN CHOICE
(Min. 3 persons, max. 4 mins)

SECTION ÈS MOUSSES / JUNIOR SECTION

Clâsse 600


Êfant gâté traduit par JT
Êfant gâté, veurs-tu du pâté?
Nânnîn M’mèe - il est trop salé
Êfant gâté, veurs-tu d’la salade?
Nânnîn M’mèe - oulle est trop fade.

ou…

Ma Tante Soukie traduit par JT
Ma Tante Soukie a ieu des dents.
Combein d’années qu’oulle a ’té sans!!
Ou n’pouvait ni baithe ni avaler;
Tout ch’qu’ou mangeait ch’tait du pain trempé.


Clâsse 601


Un Êléphant par GJ
Un êléphant
est gris et grand
par driéthe, par d'vant,
et par dédans.
Un êléphant
n'fait pon d'san tchian,
mais pâsse san temps
paîsibliément.
Un êléphant
n'est pas au d'sans.
Nan-dgia! Il en
a l'tou d'san lian.
Et l'êléphant,
tch'est hardi b'sant,
va sus san lent
à ch't adgèvement.


ou...
 





Lé Sommé par JT
J’ai compté des moutons,
J’ai compté des couochons,
J’ai compté des j’vaux,
Des vaques et lus p’tits vieaux,
Et comme jé n’dormais pas –
J'ai compté tchians et cats,
Des pithots, des lapîns,
Des tortues, des pîngouîns,
Des rats et des souothis,
Des mouossons et des pies ………….
Et jé m’sis endormi(e)!

Clâsse 602

Touchetout par FMH (abrégé)

Man p'tit fréthe s'appelle Touchetout.
Ch'est un vilain p'tit avé;
I' fouôrre ses longs dés partout,
et fait tréjous du mêché.
Si les titheurs sont ouvèrts,
i' va fouoilli parmi l'lînge,
i' dêhale les doublièrs,
et dans l'feu fouôrre les brînges.
Il attrapit d's alleunmettes,
les ridgieaux i' mînt à feu,
copit ses braies en chitchettes
habilyit lé tchian en deu.

ou…


Comment qu’tu’es, Josué? par Merry Bond

“Comment qu’tu’es?” d’mandit Josué
“J’sis mangnifique” dit Darrique
“J’sis comme lé temps” dit Cliément
“J’ai fraid” dit Françouais
“Et bein, j’ai caud!” dit Mèrgot
“Mé j’ai sé” dit Dannié
“J’ai hardi faim” dit Alain
“J’sis malheutheux” dit Ouinneteur
“I’ n’faut pon s’pliaindre” dit Alexandre
“Comme un vyi” dit Olivyi
“J’sis excitée” dit Lîzabé
“Et comment qu’tu’es, Josué?”




Clâsse 603

Lé Grand Jour par ALP
Mémée m'emm'nit en Ville l'aut' jour
Et m'acatit des braies,
Un blianchet auv' des jaunes boutons
Et eune pathe dé soulièrs.
J'eus des créyons et un p'tit livre,
Eune cravate et des gants,
Et eune castchette - ma toute preunmiéthe -
Auvec man nom dédans.
Ch's'sa un grand jour pour mé, valet,
J'vos dis qu'j'en sis tout fyi
Dé penser qu'à la fîn j'sis grand -
Qué j'quémenche l'êcole lundi!

ou…

En m'en allant à Saint Martîn par Anon

En m'en allant à Saint Martîn
Jé rencontris un p'tit lapîn.
J'lé mîns sus mes genoux,
I’ d’vînt trop jaloux.
J'lé mîns dans man ouardrobe,
I’ gâtit toutes mes belles robes.
J'lé mîns dans ma tithette,
I’ mangit toutes mes codrettes.
J'lé mîns dans man solyi
I’ y’ avait un p’tit creux.
I’ criyit "Cou-cou" et s'en allit.

Clâsse 604

Comme un Bouais par Ben Spink

Comment qu’tu’es?
Comme lé temps, comme un bouais
Ça va-t-i’?
Comme eune vielle, comme un vyi.

Comment qu’tu ‘tais?
J’tais haut, j’tais fyi
Et au jour d’aniet?
Lâssé, pouôrri.

Comment qu’tu s’sas?
Vraînment, jé n’sais pas
Tch’est qu’ch’est, l’av’nîn?
Tch’est qu’tu t’en vas dév’nîn?

Jé bouoge, jé n’bouoge pon.
Tu m’èrgardes, j’té vai.
J’sommes împèrmanents,
Justément comme un bouais.

ou…


La Blianche Femme par GJ

La blianche femme vole
avaû les c'mîns
et êffrédole
les gens d'ichîn.

La blianche femme vioûle
et piâle au vent
vif tchi dêhoule
touos les r'vénants.

La blianche femme fliotte
entre les brantchettes
tchi dansicottent
en néthes stchelettes.

La blianche femme flianque
san lîncheu d'deu
lé tou des branques
dé fau et d'seu.

La blianche femme frâse
les néthes muthâles
embliâsées d'hâs-
-în et d'pale touâle.

La blianche femme vaile -
malîn lânfrais! -
ch'est qu'ou dangèle,
ch'est qu'ou mêfait.

La blianche femme vil'ye
dé d'dans sa carre
sus l'chein tchi file,
la cheinne tchi part.








Clâsse 605

Si j’tais riche par FMH

Si j'tais riche, mé, coumme un rouai,
j'acat'tais un bieau châté!
Sus un j'va jé m'pronmèn'nais,
et janmais jé n'travâl'lais.

Dé temps en temps j'îthais m'pronm'ner
en grand navithe sus la mé.
Car j'aim'thais à vîsiter,
du monde entchi, la bieauté.

Des trésors j'rapportéthais -‧ 
pouor ma mémèe j'acat'tais
des robes et des cauches en souaie,
pouor qu'ou sait heûtheuse et dgaie.

Les miyeu livres jé liêthais,
et la musique j'apprendrais.
Ès êfants pauvres et sans jouaie,
du pliaîsi jé lus donn'nais.

ou…


Les Mais du Coucou par JT

Au mais d'avri, au mais d'avri,
J'attendons lé coucou chanter,
Au mais d'avri,
Au mais d'avri, au mais d'avri,
"Coucou, coucou, coucou!" i'fait,
Au mais d'avri.
Pis au mais d'mai, i' chante jour et niet, 
J'êcoutons lé coucou chanter, 
Tout lé mais d'mai. 
Tout lé mais d'mai, tout lé mais d'mai, 
"Coucou, coucou, coucou!" i'fait, 
Tout lé mais d’mai.                                                                                    L'mais d'juîn est bouôn, les jours sont longs, 
Lé coucou, i' change sa chanson, 
Êcoutez tous! 
Êcoutez tous! Êcoutez tous! 
"CouCOU, couCOU, couCOU!" i'fait, 
Êcoutez tous!                                                                                              Au mais d'juillet, i' faut filer, 
J'mantchons d'ouï lé coucou chanter, 
Au mais d'juillet. 
Au mais d'juilet, au mais d'juilet, 
"Coucou, coucou, coucou, adgi!" 
À l'année tchi veint!”


Clâsse 606

Lé Cahouain par FMH

Dans lé silence profond d'la niet,
Y'a un ouaîsé qu' souvent nou ouait;
Ch'est lé cahouain comme ou savez
Tchi sort dé grange, cliochi et bouais.

Jé vos asseûthe tchi travâle dû
En volant d'clios dé but à but;
I' chèrche partout auve ses ronds ièrs
Pour souothis, taupes, mulots et vèrs.

Les gens n'aiment pon entendre san cri
Tchi dans l'silence les fait frémi;
Y'a acouo d'ches supèrstitieux
Tchi craient qu'ès hommes i' porte malheu.

Il a un air dé grand' tristesse,
Est èrnommé pouor sa sagesse;
Mais jé d'vons bein nos en r'souv'nîn
Qué du fèrmyi il est l 'anmîn.

Ch'est amusant dé vaie ses p'tits
Sus eune grand' branque dé bouais jutchis,
En pliein solé i' clyinn'te les yeux,
Et d's êtres humains i' n'ont pon d'peux.

Ch'est un ouaîsé bein solitaithe,
Auve li les autres n'ont rein à faithe;
I' lus attroupent pouor lé chasser
Si parmi ieux i' veint s'montrer.

ou…

Lé Corbîn et lé R’nard par Jean de la Fontaine

Jutchi haut sus eune branque, Maît' Corbîn
T'nait un bieau fronmage dans san bé,
Attithé par l'odeu, un r'nard malîn
Adréchit ches patholes au sot ouaîsé:
"Hé, bouônjour! Moussieu lé Corbîn!
Êt'-ous joli! Tchi bieau plieunmage, man vièr anmîn!
À dithe la véthité, jé veurs
Saver si, dé touos les chanteurs
D'chutte forêt musicale, ous êtes, par chance, lé rouai?"
Ches mots fliatteurs du r'nard remplyîtent lé corbîn d'jouaie,
Et pouor lî mouontrer sa belle vouaix,
Il ouvrit l'bé. Et l'fronmage? Ah, i' l'laîssit tchaie!
Lé r'nard l'mangit d'un co et dit: "Man chièr Moussieu,
I' faut apprendre qu'un affliâtreux
Vit bein ès dêpens des cheins tchi l'êcoutent.
J'dithais qué chutte léçon vaut un fronmage, sans doute."
Lé corbîn 'tait tout morfondu
Et juthit, mais trop tard, qué nou n'lé triqu'thait pus.
Clâsse 610

Hein Diddle Don traduit par JT

Hein Diddle Don,
Lé cat et l’violon,
La vaque par d’ssus la leune sautit.
Lé p’tit tchian – i’ riait –
Dé vaie d’ité
Et l‘pliat auve la tchulyi s’sauvit!

Ou

Hiccoret, Diccoret, Douoge traduit par JT
Hiccoret, Diccoret, Douoge,
La souothis ou montit l’hôlouoge, 
L’hôlouoge sonnit deux!
La souothis prînt peux!
Hiccoret, Diccoret, Douoge. 


Clâsse 611

À La Grève par Anon

J'm'en vais qu'si man boutchet 
pouor aller à la grève
acanté ma Grand'méthe
et nou s'en va qu'si 
eune crabe 
un chancre 
du maqu'thé 
des lanchons 
et d's ormèrs. 

Quand nou s'sa à la grève 
nou s'en va vaie
la mé,
un baté, 
des rotchièrs, 
du vrai
et du sablion. 

ou…


J'ai eune brébis dans ma pouchette par Geraint Jennings

J'ai eune brébis dans ma pouchette.
Tch'est qu'ou mange? Des cocannettes!

J'ai un j'va souos man chapé.
Tch'est qu'i' mange? Du podîn d'Noué!

J'ai eune pieuvre dans mes hautes bottes.
Tch'est qu'ou mange? Des fliottes!

J'ai un êléphant souos man liet.
Tch'est qu'i' mange? D'la gâche mêlée!

J'ai eune souothis dans mes drâses.
Tch'est qu'ou mange? Des frâses!



Clâsse 612

Ma Priéthe par Florence M Hacquoil (FMH)

Dévant m'couochi tréjous au sé, 
jé m'mets à g'nouors au bord d'man liet, 
jé dis tout bas eune p'tite priéthe; 
qué Dgieu entend, j'aime bein à l'craithe.  

J'èrmèrcie Dgieu pouor mes pathents, 
et j'prie pouor touos les p'tits êfants, 
dans des pays bein liain d'Jèrri 
tchi souvent n'ont rein à mangi.

Jé d'mande à Dgieu dé m'pardonner 
pouor les mêchés qu'aniet j'ai fait. 
J'n'èrhal'lai pas sus la coue du cat;
j'mang'geai tout chein qué M'mèe m'donn'na.


ou…
	

Lé Temps en Jèrri par Charlie Le Maistre 

À St Jean i' tchait d'la plyie
Mais y'a d's êparts à Ste Mathie
À Saint Ouën i' fait bé
Mais à St Brélade i' tchait d'la né
 
Mais i' fait caud à La Pulente
Alentou d’Grosnez i' vente
À St Martîn y'a des nouages
En d'ssus St Pièrre y'a d’l’ôrage
 
Et à St Saûveur lé solé lit
Mais i' fait fraid à St Hélyi
À St Cliément i' tchait d'la grile
Y'a d'la bliâse à Grouville.






Clâsse 616

I’ tchait d’la plyie par Ben Spink

Man doue d’la vie
I’ tchait d’la plyie
Touos les jours, toutes les nyits
I’ tchait d’la plyie

Quand jé m’sis rêvilyi
I’ tchiyait d’la plyie
Quand j’m’en vais m’couochi
I’ tchèrra d’la plyie

I’ tchait des cats
I’ tchait des tchians
I' tchait des crapauds
Dé temps en temps!

La s’maine pâssée
Et la s’maine tchi veint
I’ tchiyait hièr,
I’ tchèrra d’main

I’ tchit à vèrse
I’ tchit hardi
Chu jour dé tchi
tch'i' tchit tant d’plyie. 


Ou…


Breune, jaune, breune, jaune par Geraint Jennings

Breune, jaune, breune, jaune:
ma vaque a des cônes.
Bouônjour, bouônjour:
ma vaque mange des chours.
Coumme est qu'tu'es? Coumme est qu'tu'es?
Ma vaque a un mûsé.
La v'là, la v'lo, la v'là, la v'lo:
ma vaque a un piéchot.
Châque tréjous, châque tréjous:
ma vaque a eune coue.
À bétôt, à bétôt:
ma vaque a quat' chabots.
Choupi achteu! Choupi achteu!
Ma vaque, ou dit "Meuh!"








Clâsse 618

J’allons à la chasse à l’ourse (abrégé) par Michael Rosen et traduit par Ben Spink

J’allons à la chasse à l’ourse.
J’allons en attraper eune hardi grande.
Tchi bieau temps!
J’n’avons pon peux.

Oh las! Dé l’hèrbe!
D’la longue hèrbe russ’lante.
Jé n’pouvons pon pâsser par dessous.
Jé n’pouvons pon pâsser par dessus.
Nan-dgia!
I’ faut aller d’l’avant!
Frou-frou, frou-frou, frou-frou.

J’allons à la chasse à l’ourse.
J’allons en attraper eune hardi grande.
Tchi bieau temps!
J’n’avons pon peux.

Oh las! Eune riviéthe!
Eune fraide profonde riviéthe.
Jé n’pouvons pon pâsser par dessous.
Jé n’pouvons pon pâsser par dessus.
Nan-dgia!
I’ faut aller d’l’avant!
Piotinnez, piétinnez, piotinnez, piétinnez, piotinnez, piétinnez.

J’allons à la chasse à l’ourse.
J’allons en attraper eune hardi grande.
Tchi bieau temps!
J’n’avons pon peux.

Oh las! Eune cave!
Eune êtraite sombre cave.
Jé n’pouvons pon pâsser par dessous.
Jé n’pouvons pon pâsser par dessus.
Nan-dgia!
I’ faut aller d’l’avant!
Trique-marchiz sus l’but des pids! Trique-marchiz sus l’but des pids!

TCH’EST QU’I’ YA?
Un lithant rôs’leux nez!
Deux grandes ouothelles pliutcheuses!
Deux grands ièrs dé travèrs!
CH’EST EUNE OURSE!!!!

Cache! D’èrtou par la cave!
Trique-marchiz sus l’but des pids! Trique-marchiz sus l’but des pids!
D’èrtou par la riviéthe!
Piotinnez, piétinnez! Piotinnez, piétinnez! Piotinnez, piétinnez!
D’èrtou par l’hèrbe!
Frou-frou! frou-frou! frou-frou!

Jusqu’à la porte dé d’vant.
Ouvriz la porte.
Amont la montée.
Nou-fait!
J’avons mantchi d’freunmer la porte.
Ava la montée.
Freunmez la porte.
Ramontez la montée.
Dans la chambre.
Au liet.
Par dessous les couvèrtuthes.
J’n’îthons d’aut’ à la chasse à l’ourse!

Clâsse 619
 
Lé Temps en Jèrri par Charlie Le Maistre 

À St Jean i' tchait d'la plyie
Mais y'a d's êparts à Ste Mathie
À Saint Ouën i' fait bé
Mais à St Brélade i' tchait d'la né
 
Mais i' fait caud à La Pulente
Alentou d’Grosnez i' vente
À St Martîn y'a des nouages
En d'ssus St Pièrre y'a d’l’ôrage
 
Et à St Saûveur lé solé lit
Mais i' fait fraid à St Hélyi
À St Cliément i' tchait d'la grile
Y'a d'la bliâse à Grouville.

Clâsse 630

M’n Embarras par Amelia Perchard

J'ai un p'tit lapîn qu'j'appelle Ph'lip,
San pé est blianc et long;
Et un p'tit cat qu'j'appelle Minnet
Qu'a des pattes coumme du v'lous.

J'les aime la même chose touos les deux,
J'voudrais les vaie anmîns;
Mais Minnet r'garde Ph'lip dé travers
Et dêhale touos ses grîns.

J'voudrais les mettre à jouer ensembl’ye
S'i' voudraient s'arrangi;
Mais m'mèe m'a dit si j'mets Ph'lip bas
Qu'Minnet s'en va l'mangi!


ou…

Les Pînchons par FMH
Sus la tabl'ye dans not' gardîn, 
Les pînchons j'souongne au matîn, 
J'lus donne du pain et des galettes 
Qué j'lus porte à plieines pouchettes.

Jé n'voudrais pon les mettre en cage 
Car il' aiment la vie sauvage, 
Chein qui m'fait un grand pliaîsi 
Ch'est tch'i’ savent qué j'sis lus anmie.

Dé mé i’ n'sont pon êffrités 
Et quand j'lus sûffl’ye i’ veinnent tout près 
Si au r'nouvé il' ont des p'tits 
Ch'est mé tchi protég'gea lus nids.

















Clâsse 631

L’Èrnouvé par AALG

Jé ouai du chant dans les vallées,
Dé l'èrnouvé jé vai les pas;
Vèrte est la bliête dans l's allées,
Ioù la feugu'thole êtend ses bras.
La douoche êpîngne est èrflieuthie,
Les flieurs nos craissent souos les pids:
Tout à l'entou hale à la vie:
Chantez, ouaîsieaux, grands et pétits!

Ah! qué la tèrre est achteu belle,
Et tout est vèrt, et tout est frais;
Lé coucou r'veint, l'héthondelle
Èrchèrche san nid souos nos faîts.
Chantez en êl'vant vos fanmil'yes;
Les grands fôssés sont pouor vos nids
Des habitacl'yes bein trantchil'yes:
Chantez, ouaîsieaux, grands et pétits!

Ou…
	
L’Alphabet en Jèrriais par FLM

A pour Achocre tchi n'peut êpeler san nom;
B un Bachouard tchi s'tchulbute dans l'valon;
C pouor Chagorne, un dêrangi d'esprit;
D un Dêcompteux, tchi n'peut pon s'èrdgéthi;
E nouos donne Êmânue - j'en connais toute eune foule;
F un Fliann'teux, vuldgaithement bailleux d'goule;
G un Goumitre tchi fait dgiêx r'pas par jour;
H un Happe-la-leune tchi s'endort dans les chours;
I fait Îngnot - y'en a hardi en Jèrri;
J un Jîngouais, tréjous prêt à cratchi;
K ch'est du Grec (ou bein est-che dé l'Allémand?);
L un grand Lobre, un bouistré d'faîniant;
M êpelle Motcheux - janmais un moussieu;
N un Nâdgeux tch'est mus à san tout seu;
O est un Olŷmpe - j'en connais un tas;
P un Pièrcheux tchi n'fait pon san travas;
Q pouor Quétot - nou-s-en trouve à St Jean;
R un Ritonneux j'les vèrrais tous d'bran;
S nouos donne Snotcheux, un salope finni;
T un Tout-s'mêle tchi s'met souvent l'dé dans l'yi;
U un pouor Usurpeux, comme les Angliais dans l'Île;
V un Vacâbond dans la prison en Ville;
X, Y et Z - les trais dreines lettres du lot.
Né sont nulles populaithes dans nouot' vièr lîngo!






Clâsse 632

La Bieauté d’la Natuthe (abrégé) par FLM  

Tch'est qu'ch'est qu'la natuthe, la bieauté et l'èrpos?
Comme tchi admither tout ch'tch'est à l'entou d'sé,
Les mèrvelles dé la campangne - les pliantes et les ouaîsieaux,
Les bouais et caetera - comme tchi s'exprînmer?

Lé ciel en d'ssus d'nous et not' vièr anmîn l'malzard,
Les nouages et la plyie et même les brises étout,
La "lantèrne d'la pâraisse" et les p'tites êtailes sus l'tard;
Véthitabliément y'a d'la bieauté dans tout!

Et ch'est pour touos nous qué ches belles choses ont 'té faites,
Pour lé pauvre comme pour lé riche - médgian ou moussieu;
Dévrai, mes bouonnes gens, la natuthe est compliète,
Mais ch'est à nous d'réaliser qué ch'est l'don d'not' Bouôn Dgieu.

Finnalement, la trantchilité d'la mé douoche et r'lisante,
Atout p'têtre eune vaile ou deux ou un navithe au liain!
Sans préjudice à la mé rude - j'aime tant à la vaie
Fliantchi sa breue à l'abandon et battre san pliein!

Pour la paix et la bieauté èrgardez à l'entou d'vous,
Ès cieux, sus la tèrre et dans l's ieaux - en d'ssus et en d'ssous;
Sus la grève, dans les vallettes, côtis et ruettes; dans l'ciel.
La natuthe pour mé! La natuthe et ses mèrvelles!



ou…



La Gâzette par Elie

Tch'est qui vos garde au couothant,
D'tout chein qu'est întérêssant,
Dans châtchun des continnents?
La Gâzette!
Tch'est qui vos donne connaîssance
Des Êtats et d'lus séances,
Qu'ont eune si grande împortance?
La Gâzette!
Tch'est qui raconte les procès,
Les poursuites et les protêts,
Et vos sîngnale les arrêts? 
La Gâzette!
Tch'est qui publyie les rapports
Des bêtes qu'ont battu les r'cords,
Gângnant des prix d'touos les bords?
La Gâzette!
Tch'est qui critique les Êtats,
Et les faiseurs d'embarras,
Tapant d'ssus à tour dé bras?
La Gâzette!
Tch'est qui dit du bein des gens,
Fait l's êloges dé lus bouan sens, -
- Quand i' sont morts, d’y’a! j'entends?
La Gâzette!
Tch'est qui fait l’honneu ès boeux,
D'mettre lus pedigree fanmeux,
Deux fais la s'maine souos vos yeux? 
La Gâzette!
Tch'est qu'annonce la terre à louer,
Les bouannes pièches à otchuper,
Et chein qu'nou peut acater?
La Gâzette!
Tch'est qu'înprînme en bouan Jèrriais,
Les p'tites poésies qué j'fais,
Sus toutes les sortes d'sujets?
La Gâzette!
Tch'est qui pèrmet au cahouain,
D'raconter chein qu'il entend,
Parfais, bein affrontêment? 
La Gâzette!
Tch'est not' bouanne femme de grand’méthe
Aime à mettre dans ses armouaithes,
Ses titheurs et chiffoniéthes?
La Gâzette!
Tch'est qui sèrt, enfîn, tout l'temps,
Dans eune grand' variêté d'sens,
Et qu'ou n'voudrêtes pon être sans?
Vot’ Gâzette!

Clâsse 670

En mémouaithe dé mes p’tits jours par FLM

Jé m'rappelle bein, quand j'tais tout p'tit,
Dé chu dgèrgon si fanmilyi,
Des preunmièrs sons qué nou-s-entend
D'la bouoche d'la méthe tchi vouos apprend.

Des touos p'tits mots, et si aîsis,
Châtchun connait bein chu p'tit d'vis;
À peine hors du bèr nou les sait
Tous par tchoeu d'vant pouver pâler.

Les touos preunmièrs tchi m'veinnent à l'ouïe
“Pé-pèe”, “Mé-mèe”, bein seux, et pis
“Pa-pa”, “Man-man”, un p'tit pus tard,
Pouor mé dêjà les deux vieillards.

Quand j'avais faim, quat' fais par jour,
Ch'tait du “naine-naine” qué j'piaillais pouor,
Et nou m'donnait bein vite man lait,
Du papa caud ou du grué.

Respé vouot' honneu - tout poli,
Pouor ses bésoins ch'tait faithe “pi-pi”,
Véthe, étout, quand ch'tait pouor aller
Ch'tait faithe “ca-ca” qué nou dîthait.

Tchiquefais j'tais bèrchi par man p'pèe,
Mais j'ouïyais des lèvres d'ma m'mèe -
Là, fai “lô-lô, tu'as grand sommé,
Man chièr pétchiot, là, endors-té!”

Et quand par chance jé m'trébutchais,
Ch'tait du “ma-ma” qué jé m'faîthais,
Quand j'avais tchée ou fait tchique dro
Fallait “plieuser”, “çu” pouôrre pétchiot.

Mais quand jé m'promenais auve nouos gens
Dans ma cârrosse par un bieau temps,
Lé mot dé tous qu' j'aimais bein ouï
Aller à “dè-dée” . . . tchi pliaîthi!

Aller à “jo-jo” (ou à j'va),
Ch'tait pus souvent sus l'genou d'man p'pa;
Combein d'chucrîns qu' j'ai ieu d'donnés
Ah, des “dou-doux” par la pap'sée!

Pis dans les livres dé bieaux “bi-bis”
J'tais tout à ièrs, man Doue d'la vie!
J'faithais “cou-cou” - un bein bouôn ji -
À man tout seu pouor mé muchi.

Y'en a acouo, qu' ma mémouaithe tcheint,
Qué jé m'rappelle tout à fait bein -
Un oeu des g’linnes 'tait un “co-co”,
Et nouot' nièr tchian lé gros “ouo-ouo”.

I' n'faut pon craithe qu' ch'est du bêtîn,
Qué chu dgèrgon est du niolîn;
Dans toutes les langues nou trouve chu d'vis
Tout prînmitif du temps jadis.


ou…


La Léçon par ALP

Il arrive à tout l'monde un jour dans la vie,
Que nou l'veuille ou qué nou n'lé veuille pas,
Quand la viellèche sans vos dgèrni tape à la porte,
Car les années s'en vont à bouan pas.
Quand nou r'garde driéthe sé, ès siennes qui sont pâssées,
Nou sé d'mande où'est qu'il’ ont dispathu,
Et nou s'rapelle coumment qui semblyait coumme êfants,
Qué nou-s-en vèrrai janmais lé but.

Quand chu jour arrive nou-s-a l'temps d'èrfliéchi
Sus la vie, ses problèmes et malheurs,
Et nou comprend qu'i' faut la sagesse des anciens,
Dévant être compliétement hêutheurs.
Mais chutte leçon d'la vie, veint rein qu'auve l'expéthience,
Des choses qu’i’ faut tous accepter,
Ah, si les jannes gens voulaient prendre d'l'avis,
Combein qu'i' pouôrraient en profiter.

Les petites mînséthes que nou-s-a à vingt ans,
Vos gênent et vos mettent au m'sespé,
Mais avau l's années, nou sait qu'auvec la fouai,
Autcheunes mînséthes nou peut surmonter.
Si nou n'touônne janmais l'dos, mais qué nou tend la main,
Qué nou n'gronde pas mais qu'nou-s-encouothage,
Nou peut môtrer un exempl’ye à touos les êfants,
Et enfachi l'av'nîn auve couothage.

Faut tréjous prendre lé bouan auvec lé mauvais,
Èrmèrciants qu'j'avons tant dé bonheu,
Lé chant des ouaîsieaux, la caleu du solé,
La bieauté d'la natuthe lé tou d'sé.
Les jours s'ent' suivent tous mais i' s'entr’-èrsembl’yent pas,
Et auvec un ésprit d'aventuthe,
Y'a moyen dé pâsser sans trop d'peine et d'souci,
À travers des fiâs et des huthes.



FÎN
